《青草湖风泊同须竹与黄生看远汀落雁》
明代·王夫之

荻芽沉绿影，汀际合晶光。摇识归鸿集，从知梦泽长。

云移千点归，风转一行将。凝立迷烟树，轻迁动夕阳。

参差香尾乱，珍重羽衣凉。陈列龙沙白，书成太古苍。

修眉涵镜曲，仙桂缀蟾光。沙起帘钩荡，洲平瑟柱张。

涛惊聊静婉，野旷恣疏狂。酣寝云田腻，栖心蕙圃香。

气矜三楚国，神带九秋霜。整翮聊烟水，回翔岂稻粱。

浣纱人伫久，垂钓客情忘。悽怨依筠泪，闲愁托杜芳。

经寒知柳色，访旧忆莲房。北望关云紫，西清落照黄。

息机非倦止，清警正遥望。平展纹波縠，轻浮玉照肪。

遥天开画苑，活谱写潇湘。

作者简介：王夫之（1619年10月7日－1692年2月18日），字而农，号姜斋、又号夕堂，湖广衡州府衡阳县（今湖南衡阳）人。他与顾炎武、黄宗羲并称明清之际三大思想家。其著有《周易外传》、《黄书》、《尚书引义》、《永历实录》、《春秋世论》、《噩梦》、《读通鉴论》、《宋论》等书。王夫之自幼跟随自己的父兄读书，青年时期王夫之积极参加反清起义，晚年王夫之隐居于石船山，著书立传，自署船山病叟、南岳遗民，学者遂称之为船山先生。